Utuh Ujai ne urangnya halus, tingginya paling samitir duapuluh. Takesah hari itu inya lalu di simpang ampat. Di situ ada kacalakaan, bangaran awak halus, inya kada kawa manarubus masuk handak malihat kayapa kurban ne mulai parak.
Dimapa akal, ahirnya inya kaganangan mizun di dalam tas. Lalu diminumnya nang kaya di spunsur TV. Imbah minum, harat banar sakalinya, inya dapat akal gasan manarubus. “Minggir-minggir sunyaan, Unda anaknya kurban, Unda anaknya nang tabrakan! Bari’i unda jalan!”
Bujur banar, sakalinya langsung tasilak jalan nang kaya kana hipnutis Utuh Ujai. “Dasar mantap mizun ne,” jer Utuh Ujai dalam hati.
Imbah sampai di tangah kajadian, tanganga Utuh Ujai. Inya kagum, rupanya nang kacalakaan tadi SAIKUNG ANAK WARIK nang hibak wan darah bakas tarumpak sapida mutur Susagap, waktu handak manyubarang.
Kakawanan yang biasanya bergabung di halaman Negeri Sambang Lihum, sekarang halaman tersebut sudah ditutup. Sebagai gantinya dibuatlah halaman baru Banua Hujung Tanah, yang lebih melebarkan visi misinya untuk mengenalkan Sastra, Budaya, Adat, dan Bahasa Banjar kepada dunia.
Di Disa Negeri Sambang Lihum ada kunjungan matan Kacamatan lengkap wan Unsur Muspidanya. Kabalujuran Pambakal lagi gagaringan lalu sidin minta tulung wan Oom staff sidin gasan manarima wan mambari sambutan bila acara kaina. Pambakal mangiyau Oom ka rumah, sualnya ada nang parlu dipandir akan, singkat kisah.
“Kita imbah isuk kadatangan tamu panting matan kacamatan,” jer Pambakal.
“Inggih, imbah tu napa nang pacang ulun siapakan san manyambut tamu tarhurmat tu?” jer Oom manyahuti. Lanjut membaca →
Su Ijak ne rancak bemamai, napa? Bila musim tiwadak labat babuah, pasti dah banyak malingnya. Mun puhunnya ditunggui, kadada pang nang wani mancuntan. Imbah tulak satumat haja kaluar pada punduk handak manukar timbaku di warung Acil Enor, pas babuliknya habis sakayuan diunduh maling. Jaka pang diputik haja, ne betabang wan puhunnya.
Tauling-uling kapala Su Ijak imbah malihat, sambil bapikir, kayapa caranya supaya kada dicuntan lagi? Ahirnya dapat akal, lalu sidin manulis di papan nang isinya:
“Tuhan tahu haja siapa nang maambil tiwadakku!”
Asa tanang dah hati Su Ijak imbah manulis ne, “Insya Allah kadada lagi nang wani meambil tiwadakku, rasanya di kampung ne kadada pang nang kada baimannya.” Isuk arinya, Su Ijak takajut pulang, napang malima kayu ditabang buhannya. Sakalinya di papan tulisan sumalam betambah pulang tulisannya:
“Tuhan tahu haja siapa nang maambil tiwadakmu, tapi Tuhan kada pacangan mamadahkan wan ikam siapa nang meambil!”
Takesah Aluh Karamunting nang baminantu 3 ikung, ngarannya Ijun, Busu, wan Utuh Hirman. Acil Enor ne sugih banar tapi netel alias cariwit banar urangnya. Balalu kapikiran handak mauji minantu nang batiga nginih. Kayapa ganalnya kasih sayang wan mintuha?
Singkat kisah, singkat tali salawar, nang mintuha ne mambawai minantunya Ijun bakalotok ka Sungai Barito, jer handak ka Pulau Kambang jer. Rahatan di tangah sungai, nang mintuha ne pura-pura gugur betajun ka sungai. Kada bapikir panjang lagi, langsung minantunya si Ijun betajun juwa ka sungai manulungi sidin. Isuk arinya rahatan Ijun kaluar rumah, takajut malihat mutur TOYOTA KIJANG INNOVA baparkiran di muhara rumah. Imbah dibuka lawangnya, ada sacarik karatas batulisan, “Hadiah Matan Mintuha Bini.” Langsung himung si Ijun, lalu mangisahakan wan Busu. Lanjut membaca →
Rahatan kamarian Utuh Ujai ne bulik matan pasar Amuntai. Inya manukar kacang hijau satangah kilu gasan diulah bubur kacang di rumah. Sakali sampai di rumah, dilihatinya hibak samut kacangnya tadi. Tapaksa ditampinya di dalam nyiru kacang ne. Napakah waktu itu talinga Utuh ne asa gatal banar, langsung ae digarunya. Kada sangaja di tangannya masih ada kacang hijau ne, langsung tamasuk ka dalam lubang talinga.
Imbah kadada akal lagi mangaluarkan, tapaksa ae ka wadah Duktur Apam nang kabalujuran ahli pananamba panyakit talinga. “Haw, napa habar sanak pina tangan ka talinga tarus?” jar duktur ne asa bingung malihat Utuh Ujai. Lanjut membaca →
Takisah Utuh Ujai nang hanyar kawin wan Acil Enor. Utuh Ujai ne handak mambari kajutan (jar urang tu surprise) wan bininya. “Yang, kita tulakan yu, tapi ikam tutupi dahulu mata ikam wan sapu tangan!”
“Jah, kanapa maka ditutup, ka?” jer nang bini.
“Ulun ada sasuatu gasan pian,” jer Utuh.
Lalu kaduanya barangkat umpat taksi ka wadah nang handak dituntii. Imbah sampai, Utuh mairit bininya masuk ka rumah hanyar nang ditukarinya sumalam. Sakalinya Utuh ne handak mambari kajutan gasan bininya, yaitu manukarakan rumah hanyar. Lanjut membaca →
Takisah Amang Ijun bos sarang burung di daerah Palangkaraya. Bangaran Amang Ijun ne urangnya sugih, jadi rahatan hari Ahad pasti dah inya tulak rekreasi maisi hari parainya. Pukuknya dua juwa, mun kada manimbak burung, bearti maunjun di danau nang taparak rumahnya.
Hari itu Amang Ijun maunjun di danau, rahatan asik mangayuh jukung, inya malihat ada butul nang timbul. Tutupannya pisit banar, hibak wan rajahan nang kada dimangarti Amang ne. Bangaran pina panasaran, lalu Amang Ijun ne meambil tang nang dibawanya bila tulak maunjun. Dibukanya tutup butul tu, sakalinya kaluar palak nang kaya di pilim-pilim Aladin. Palak tadi baubah jadi jin nang pina tabal sisingut wan mambaritakutan siapa nang malihat. Lanjut membaca →
bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn